smcproject/ml-wiki-sentences huggingface dataset:
എലിസബത്ത് ഗാരറ്റ് ആൻഡേഴ്സൺ ഹോസ്പിറ്റൽ അപ്പീൽ ട്രസ്റ്റിന്റെ ചെയർമാനും, 1977 മുതൽ 1995 വരെയുള്ള കാലത്ത് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിലെ ചാർട്ടേഡ് ഫിസിയോതെറാപ്പിസ്റ്റുകളുടെ അസോസിയേഷൻ പ്രസിഡന്റും (1994 മുതൽ അസോസിയേഷൻ ഓഫ് ചാർട്ടേഡ് ഫിസിയോതെറാപ്പിസ്റ്റ്സ് ഇൻ വിമൻസ് ഹെൽത്ത് എന്നറിയപ്പെടുന്നു) റോയൽ ബ്രിട്ടീഷ് നർസസ് അസോസിയേഷൻ പ്രസിഡന്റുമായിരുന്നു അവർ.
1967 ലെ ഗർഭഛിദ്ര നിയമത്തെക്കുറിച്ചുള്ള പൊതു സംവാദത്തിലും അവർ ഭാഗഭാക്കായിരുന്നു.
1988-ൽ ലണ്ടനിലെ ഓസ്ലർ ക്ലബ്ബിന്റെ പ്രസിഡന്റായി തെരഞ്ഞെടുക്കപ്പെട്ടു.
1994-ൽ അവർ ഹണ്ടേറിയൻ സൊസൈറ്റിയിൽ പ്രഭാഷണം നടത്തി.
1995 നും 1996 നും ഇടയിൽ, ബാർനെസ് റോയൽ സൊസൈറ്റി ഓഫ് മെഡിസിനിലെ ഹിസ്റ്ററി ഓഫ് മെഡിസിൻ സൊസൈറ്റിയുടെ പ്രസിഡന്റായിരുന്നു.
റോയൽ കോളേജ് ഓഫ് ഫിസിഷ്യൻസ്, റോയൽ കോളേജ് ഓഫ് സർജൻസ് ഓഫ് ഇംഗ്ലണ്ട്, റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ് (അതിൽ അവർ ഒരു കാലത്ത് വൈസ് പ്രസിഡന്റായിരുന്നു) എന്നിവയുടെ ഫെല്ലോ ആയിരുന്നു.
1942-ൽ ആർമിയിലെ ലെഫ്റ്റനന്റായിരുന്ന ബ്രയാൻ വാറനെ അവർ വിവാഹം കഴിച്ചു.
അവലംബം ↑ Laura Lynn Windsor, Women in Medicine: An Encyclopedia (ABC-CLIO, 2002) p. 20 ↑ ↑ Max Blythe, ‘Barnes, Dame (Alice) Josephine Mary Taylor (1912–1999)’, Oxford Dictionary of National Biography, Oxford University Press, 2004; online edn, Jan 2008 accessed 4 March 2017 ↑ ↑ ↑ ↑ ↑ ↑
നാരായൺ ഹേമചന്ദ്ര ഇംഗ്ലീഷ് വിലാസം https://ml.wikipedia.org/wiki/Narayan_Hemchandra
ഒരു ഗുജറാത്തി ആത്മകഥാകൃത്തും വിവർത്തകനും നിരൂപകനുമായിരുന്നു നാരായൺ ഹേമചന്ദ്ര ദിവേച്ച (1855-1904).
നാരായൺ ഹേമചന്ദ്ര എന്നുമറിയപ്പെടുന്നു.
അദ്ദേഹം ധാരാളം യാത്ര ചെയ്യുകയും ആത്മകഥ, നോവലുകൾ, കഥകൾ, വിമർശനങ്ങൾ എന്നിവ എഴുതുകയും ചെയ്തു.
സമർത്ഥനായ പരിഭാഷകനായിരുന്ന അദ്ദേഹം ബംഗാളി സാഹിത്യം ഗുജറാത്തിൽ അവതരിപ്പിച്ചതിന് ബഹുമതി ലഭിച്ചു.
1855-ൽ ദിയുവിൽ ജനിച്ച നാരായൺ ഹേംചന്ദ്ര ദിവേച തന്റെ ജീവിതത്തിന്റെ ഭൂരിഭാഗവും ബോംബെയിൽ (ഇപ്പോൾ മുംബൈ) ചെലവഴിച്ചു.
അദ്ദേഹം അധികം പഠിച്ചിട്ടില്ലെങ്കിലും ധാരാളം യാത്ര ചെയ്തിട്ടുണ്ട്.
അദ്ദേഹം നാല് തവണ ഇംഗ്ലണ്ടിൽ പോയി.
1875 -ൽ അദ്ദേഹം നവിൻചന്ദ്ര റോയ്‌ക്കൊപ്പം അലഹബാദിലേക്ക് പോയി.
അവിടെ അദ്ദേഹം വിവർത്തനം ചെയ്യാൻ തുടങ്ങി.
ബംഗാളി സാഹിത്യം ഗുജറാത്തിൽ അവതരിപ്പിച്ചതിന് അദ്ദേഹം ബഹുമാനിക്കപ്പെടുന്നു.
അദ്ദേഹം മഹാത്മാ ഗാന്ധിയെ സ്വാധീനിച്ചു.
ഗാന്ധി അദ്ദേഹത്തെ ഇംഗ്ലണ്ടിൽ വച്ച് കണ്ടുമുട്ടുകയും വിചിത്ര രൂപവും വിചിത്രമായ വസ്ത്രവും ധരിച്ച വ്യക്തി എന്നാണ് ഗാന്ധി അദ്ദേഹത്തെ വിശേഷിപ്പിച്ചത്.
പക്ഷേ, അദ്ദേഹത്തിന്റെ രൂപമോ വസ്ത്രമോ മോശം ഇംഗ്ലീഷോ അദ്ദേഹത്തെ ലജ്ജിപ്പിച്ചില്ല.
അദ്ദേഹത്തിന്റെ സാഹിത്യങ്ങൾ വായിക്കാൻ വിദേശ ഭാഷകൾ പഠിക്കാനുള്ള തന്റെ വലിയ അഭിനിവേശം ഗാന്ധിജിയുടെ എന്റെ സത്യാന്വേഷണപരീക്ഷണങ്ങൾ എന്ന പുസ്തകത്തിൽ കാണാം.
ഹേമചന്ദ്ര ഇരുന്നൂറോളം കൃതികൾ രചിച്ചിട്ടുണ്ട്.
ആദ്യത്തെ ആത്മകഥ (1933 ൽ പ്രസിദ്ധീകരിച്ചത്) നർമദ് എഴുതിയതാണെങ്കിലും ഹു പോട്ടെ (1900) ഗുജറാത്തി ഭാഷയിൽ പ്രസിദ്ധീകരിച്ച ആദ്യത്തെ ആത്മകഥയാണ്.
ദേബേന്ദ്രനാഥ ടാഗോറിനെയും ദയാനന്ദ് സരസ്വതിയെയും കുറിച്ച് അദ്ദേഹം എഴുതിയിട്ടുണ്ട്.
പാഞ്ച് വാർത്ത (1903), ഫൂൽദാനി ആനി ബിജി വരാവോ (1903) എന്നിവ അദ്ദേഹത്തിന്റെ കഥകളുടെ സമാഹാരമാണ്.
വൈദ്യകന്യ (1895), സ്നേഹകുതിർ (1896), രൂപനാഗർണി രാജ്കുൻവാരി (1904) എന്നിവ അദ്ദേഹത്തിന്റെ നോവലുകളാണ്.
വിമർശനത്തെക്കുറിച്ചുള്ള അദ്ദേഹത്തിന്റെ കൃതികളിൽ ഇവ ഉൾപ്പെടുന്നു: ജീവചരിത്ര വിശേഷ ചർച്ച (1895), സഹിതയ്ചാർച്ച (1896), കാളിദാസ് അന ഷേക്സ്പിയർ (1900).
ഗുജറാത്ത് വെർണാക്യുലർ സൊസൈറ്റി പ്രസിദ്ധീകരിച്ച ധാർമിക് പുരുഷോ (ജൂൺ 1893), പന്ത്രണ്ട് പ്രവാചകന്മാരുടെയും ചൈതന്യ, നാനാക്ക്, കബീർ, രാമകൃഷ്ണ തുടങ്ങിയ വിശുദ്ധരുടെയും ജീവിത രേഖകൾ ഉൾക്കൊള്ളുന്നു.
പ്രവാചകനായ മുഹമ്മദിനെക്കുറിച്ച് അദ്ദേഹം ഒരു ജീവചരിത്രവും എഴുതിയിരുന്നു.
അദ്ദേഹം സമർത്ഥനായ പരിഭാഷകനായിരുന്നു.
അദ്ദേഹത്തിന്റെ ശ്രദ്ധേയമായ വിവർത്തനങ്ങളിൽ ഇവ ഉൾപ്പെടുന്നു: ഡോക്ടർ സാമുവൽ ജോൺസൺ നു ജീവൻചരിത്ര ( സാമുവൽ ജോൺസന്റെ ജീവചരിത്രം, 1839), മാലതിമാധവ് (1893), പ്രിയദർശിക, സന്യാസി.
രവീന്ദ്രനാഥ ടാഗോറിന്റെ കൃതികൾ ഉൾപ്പെടെ ധാരാളം ബംഗാളി കൃതികൾ അദ്ദേഹം ഗുജറാത്തിയിൽ വിവർത്തനം ചെയ്തിട്ടുണ്ട്.
സാഹിത്യം, വിദ്യാഭ്യാസം, സംഗീതം എന്നിവയിലും അദ്ദേഹം എഴുതിയിട്ടുണ്ട്.
കുറിപ്പുകൾ അവലംബം പുറംകണ്ണികൾ About Hemchandra in The Story of My Experiments with Truth by Mahatma Gandhi Archived 2017-01-13 at the Wayback Machine .
നാരീശക്തി പുരസ്കാരം
ഇന്ത്യയിലെ സ്ത്രീകൾക്കു നൽകുന്ന ഏറ്റവും ഉയർന്ന സൈനികേതരസമ്മാനമാണ് നാരീശക്തി പുരസ്കാരം (Nari Shakti Puraskar) (നേരത്തെയുള്ള പേര് സ്ത്രീശക്തിപുരസ്കാരം) (Women Power Award).
എല്ലാ വർഷവും അന്താരാഷ്ട്രവനിതാദിനത്തിൽ ഭാരതസർക്കാർ ആണ് ഇത് നൽകുന്നത്.
പലമേഖലകളിലെയും ഉയർന്നനേട്ടങ്ങൾക്ക് വ്യക്തികൾക്കായാണ് ഇത് നൽകുന്നത്.
പുരസ്കാരം President of India Pranab Mukherjee bestowing the 2013 Rani Lakshmibai Stree Shakti Puraskar on Manasi Pradhan at Rashtrapati Bhawan in New Delhi on 8 March 2014.
Gargi Gupta other awardees of Nari Shakti Puraskar 2017 with Minister Ms. Maneka Gandhi
ഇന്ത്യാചരിത്രത്തിലെ ഉജ്ജ്വലവനിതകളുടെ പേരിലാണ് ഈ സമ്മാനം നാമകരണം ചെയ്യപ്പെട്ടിരിക്കുന്നത്.
താഴെപ്പറയുന്ന പേരുകളിൽ ഇത് നൽകിവരുന്നു: ദേവി അഹല്യ ബായ് ഹോൾക്കർ അവാർഡ്: മാൾവ രാജ്യത്തിന്റെ പതിനെട്ടാം നൂറ്റാണ്ടിലെ ഭരണാധികാരി അഹല്യാബായ് ഹോൾക്കറുടെ പേരിലാണ്.
കണ്ണകി അവാർഡ്: ഐതിഹാസിക തമിഴ് സ്ത്രീയായ കണ്ണകിയുടെ പേരിലാണ്  മാതാ ജിജാബായ് അവാർഡ്: 17 -ആം നൂറ്റാണ്ടിൽ മറാത്ത സാമ്രാജ്യം സ്ഥാപിച്ച ശിവജിയുടെ അമ്മ മാതാ ജിജാബായിയുടെ പേരിലാണ്.
റാണി ഗെയ്ഡിൻലിയു സെലിയാങ് അവാർഡ്: ഇരുപതാം നൂറ്റാണ്ടിലെ നാഗാ ആത്മീയ, രാഷ്ട്രീയ നേതാവായ റാണി ഗെയ്ഡിൻലിയുവിന്റെ പേരിലാണ്.
റാണി ലക്ഷ്മി ബായ് അവാർഡ്: ഝാൻസി രാജ്ഞി റാണി ലക്ഷ്മി ബായിയുടെ പേരിലാണ്  റാണി രുദ്രമ്മ ദേവി അവാർഡ് (പുരുഷന്മാർക്കും സ്ത്രീകൾക്കും): പതിമൂന്നാം നൂറ്റാണ്ടിലെ ഡെക്കാൻ പീഠഭൂമിയിലെ ഭരണാധികാരിയായ രുദ്രമ ദേവിയുടെ പേരിലാണ് ചരിത്രം
സ്ത്രീകളിലെ മാതൃകാപരമായ വ്യക്തിഗത നേട്ടം തിരിച്ചറിയാൻ, 1991 -ൽ ഇന്ത്യൻ സർക്കാർ സ്ത്രീ ശക്തി പുരസ്കാരം ആരംഭിച്ചു..
1999 -ൽ പുരസ്കാരം ലഭിച്ചവർ
മൈക്രോക്രെഡിറ്റ് പ്രസ്ഥാനം ആരംഭിക്കുന്നതിനും പ്രചരിപ്പിക്കുന്നതിനും ദാരിദ്ര്യത്തിൽ കഴിയുന്ന ആയിരക്കണക്കിന് സ്ത്രീകളുടെ ജീവിതം മാറ്റുന്നതിനുമുള്ള ശ്രമങ്ങൾക്കാണ് മധുര ചിന്നപിള്ളയ്ക്ക് അവാർഡ് നൽകിയത്.
അന്നത്തെ പ്രധാനമന്ത്രി അടൽ ബിഹാരി വാജ്‌പേയി അവാർഡുകൾ സമ്മാനിക്കുമ്പോൾ ആദരവോടെ കുനിഞ്ഞ് അവരുടെ പാദങ്ങളിൽ സ്പർശിച്ചു.
2013 -ൽ പുരസ്കാരം ലഭിച്ചവർ
മാനസി പ്രധാൻ, ഡോ. എം. വെങ്കയ്യ, ബീനാ ശേത് ലഷ്‌കരി, ടി. രാധ, കെ. പ്രശാന്തി, ഡോ. വർത്തിക നന്ദ, ഡോ. സീമ സാഖറെ.
2015 -ൽ പുരസ്കാരം ലഭിച്ചവർ
ലൂസി കുര്യൻ , ഡോ. (ശ്രീമതി) സൗരഭ് സുമൻ, ബസന്തി ദേവി, സുപർണ ബക്ഷി ഗാംഗുലി, മീന ശർമ്മ, പ്രീതി പട്കർ, ഉത്തര പദ്വാർ, പൊലുമതി വിജയ നിർമ്മല, വാസു പ്രിമൽനി, സുജാത സാഹു (17000 അടി ഫൗണ്ടേഷൻ), ജ്യോതി മപ്‌സേക്കർ, സുമിത ഘോഷ്, അഞ്ജലി ശർമ്മ, കൃഷ്ണ യാദവ്, ശകുന്തള മജുംദാർ.
2016 -ൽ പുരസ്കാരം ലഭിച്ചവർ State of Rajasthan Chhanv Foundation (Sheroes Café) , Delhi Mizo Hmeichhe Insuihkhawm Pawl (M.H.I.P) , Mizoram Sadhana Mahila Sangha , Karnataka Shikshit Rojgar Kendra Prabandhak Samiti , Rajasthan Tripunithura Kathakali Kendram Ladies Troupe , Kerala Amruta Patil , Goa Amala Akkineni , Telangana Anatta Sonney , Karnataka (Joint Award) Anoyara khatun , West Bengal B. Codanayaguy , Puducherry Bano Haralu , Nagaland Deepa Mathur , Rajasthan Divya Rawat , Uttarakhand Ilse Köhler Rollefson , Rajasthan Janki Vasant , Gujarat Kalpana Shankar , Tamil Nadu Kalyani Pramod Balakrishnan , Tamil Nadu Mumtaz Kazi , Mahrashatra Nandita Shah , Tamil Nadu Pallavi Fauzdar , Delhi Pamela Malhotra , Karnataka Qamar Dagar , Delhi Reema Sathe , Maharashtra Ringyuichon Vashum , Manipur Sangita Iyer , Kerala Smita Tandi , Chattisgarh Sumitra Hazarika , Assam Sunita Singh Chocken , Haryana Subha Varier , Kerala Tiasa Adhya , West Bengal V. Nanammal , Tamil Nadu Zuboni Humtsoe , Nagaland
2017 -ൽ പുരസ്കാരം ലഭിച്ചവർ Ms. Gargi Gupta Dr. Sindhutai Sapkal Sundaresan Ms. Gauri Maulekhi Navika Sagar Parikrama – INSV Tarini Team - Combined Award to Lt. Cdr Vartika Joshi, Lt. Cdr Pratibha Jamwal, Lt. Cdr Patarpalli Swathi, Lt. Aishwarya Bodapatti, Lt. SH Vijaya Devi and Lt. Payal Gupta.
Dr. Malvika Iyer R Umadevi Nagaraj Ms Thinlas Chorol Dr. S. Siva Sathya Beti Zindabad Bakery Ms. Mittal Patel Ms. Sabarmatee Ms. Jayamma Bandari Ms. K. Syamalakumari Vanastree Dr. Lizymol Philipose Pamadykandathil Ms. Chirom Indira Ms. Urmila Balawant Apte Ms. Deepika Kundaji Ms. Purnima Barman Dr. Anita Bharadwa Ms. Ambica Beri Ms. Pushpa Girimaji AVANI Organization Shrujan Dr. C.K. Durga Ms. Rekha Mishra Ms. Mehvish Mushtaq Karuna Society for Animals and Nature One Stop Centre, Raipur Millet Network of India State of Punjab Ms. Madhu Jain Ms. Jetsun Pema Dr. M.S. Sunil Ms. Sheela Balaji Anuradha Krishnamoorthy and Namrata Justice Gita Mittal 2019 -ൽ പുരസ്കാരം ലഭിച്ചവർ
President of India, Ram Nath Kovind gives away Nari Shakti Puraskar; woman marine pilot, commando trainer receive loudest cheers .
Reshma Nilofer Naha Dr. Seema Rao Ipsita Biswas Brahma Kumari Shivani Pragya Prasun Rahibai Soma Popere Anu Malhotra Delia Narayan Contractor Ruma Devi Rani Mistri Sunita Devi Sonia Jabbar Chetna Gala Sinha Lalita Vakil Meenakshi Pahuja Mini Vasudevan Munuswamy Shanti Neelam Sharma Nomita Kamdar Pamela Chatterjee Tamil Nadu State Social Welfare Nutritious Meal Department One Stop Centre, Lucknow കുറിപ്പുകളും അവലംബങ്ങളും പുറത്തേക്കുള്ള കണ്ണികൾ
"Nari Shakti Puraskars- National Award for Women-Guidelines" Stree Shakti Puraskar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാരായൺ സദോബാ കജ്‌രോൽക്കർ
മഹാരാഷ്ട്രയിൽ നിന്നുള്ള ഒരു ഇന്ത്യൻ സ്വാതന്ത്ര്യ സമര പ്രവർത്തകനും ഗാന്ധിയനും സാമൂഹ്യപ്രവർത്തകനുമായിരുന്നു നാരായൺ സദോബാ കജ്‌രോൽക്കർ .
ബി. ആർ. അംബേദ്കറെ പൊതുതിരഞ്ഞെടുപ്പിൽ തോൽപ്പിച്ച ആളായിരുന്നു അദ്ദേഹം .
അംബേദ്കറുടെ സഹായി ആയിരുന്ന കജ്‌രോൽക്കർ 1952 ലെ പൊതുതെരഞ്ഞെടുപ്പിൽ മുംബൈ നോർത്ത് സെൻട്രൽ മണ്ഡലത്തിൽ അംബേദ്ക്കർക്കെതിരെ മത്സരിക്കുകയും 15000 വോട്ടുകൾക്ക് അദ്ദേഹത്തെ പരാജയപ്പെടുത്തുകയും ചെയ്തു .
1962-ലെ തെരഞ്ഞെടുപ്പിൽ രണ്ടാം തവണയും കജ്‌രോൽക്കർ തിരഞ്ഞെടുക്കപ്പെട്ടു .
മഹാർ സമുദായത്തിൽ ജനിച്ച കജ്‌രോൽക്കർ, 1953 ലെ ആദ്യ പിന്നോക്കവിഭാഗ കമ്മീഷനിൽ പട്ടികജാതി സമുദായക്കാരെ പ്രതിനിധീകരിച്ച് അംഗമായിരുന്നു .
ദളിത് വർഗ സംഘ എന്ന സംഘടനയിൽ അംഗമായിരുന്നു അദ്ദേഹം.
പ്രസ്തുത സംഘടന 1953 ഏപ്രിൽ 5 ന് ജഗ്ജീവൻ റാം ജന്മദിനം ആഘോഷിക്കാൻ തീരുമാനിച്ചപ്പോൾ അതിനായി രൂപീകരിച്ച കമ്മിറ്റിയുടെ സെക്രട്ടറിയായി അദ്ദേഹം സേവനമനുഷ്ഠിച്ചു .
1970 ൽ ഭാരത സർക്കാർ അദ്ദേഹത്തെ പത്മഭൂഷൺ ബഹുമതി നൽകി ആദരിച്ചു .
1983 ൽ അദ്ദേഹം അന്തരിച്ചു .
നാരായൺഗഢ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് നാരായൺഗഢ്.
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് നാരായൺഗഢ് സ്ഥിതിചെയ്യുന്നത്.
നാരായൺഗഢ് വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് നാരായൺഗഢ് ൽ 87 വീടുകൾ ഉണ്ട്.
ആകെ ജനസംഖ്യ 601 ആണ്.
ഇതിൽ 319 പുരുഷന്മാരും 282 സ്ത്രീകളും ഉൾപ്പെടുന്നു.
നാരായൺഗഢ് ലെ സാക്ഷരതാ നിരക്ക് 74.21 ശതമാനമാണ്.
നാരായൺഗഢ് ലെ 6 വയസ്സിനു താഴെയുള്ള കുട്ടികളുടെ എണ്ണം 78 ആണ്.
ഇത് നാരായൺഗഢ് ലെ ആകെ ജനസംഖ്യയുടെ 12.98 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 276 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 189 പുരുഷന്മാരും 87 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 80.8 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 11.59 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
നാരായൺഗഢ് ലെ 0  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 87 - - ജനസംഖ്യ 601 319 282 കുട്ടികൾ (0-6) 78 37 41 പട്ടികജാതി 0 0 0 പട്ടിക വർഗ്ഗം 0 0 0 സാക്ഷരത 74.21 % 55.61 % 44.39 % ആകെ ജോലിക്കാർ 276 189 87 ജീവിതവരുമാനമുള്ള ജോലിക്കാർ 223 165 58 താത്കാലിക തൊഴിലെടുക്കുന്നവർ 32 27 5 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
നാരി
മധ്യ ഛന്ദസ്സിലുള്ള ഒരു വൃത്തമാണ് നാരി.
മഗണം കൊണ്ട് ഒരു പാദം ചെയ്താൽ അത് നാരി എന്ന വൃത്തമാകും.
ലക്ഷണം “ മം നാരീ ” അവലംബം ↑ വൃത്തമ‍‍ഞ്ജരി ഏ.
നാരെസ് കടലിടുക്ക് എല്ലെസ്മിയർ ദ്വീപിനും ഗ്രീൻലാന്റിനും ഇടയിലായി 'നാരെസ് കടലിടുക്ക്' ദീർഘചതുരത്തിനുള്ളിൽ അടയാളപ്പെടുത്തിയിരിക്കുന്നു.
Nunavut Greenland Northwest Territories
എല്ലെസ്മിയർ ദ്വീപിനും ഗ്രീൻലാന്റിനും ഇടക്കുള്ള ഒരു ജലപാതയാണ് നാരെസ് കടലിടുക്ക് .
ബാഫിൻ ഉൾക്കടലിന്റെ വടക്കൻ ഭാഗമായ ഇവിടെ ഇത് ലിങ്കൺ കടലുമായി സന്ധിക്കുന്നു.
ഈ കടലിടുക്കിന്റെ തെക്ക് മുതൽ വടക്കുവരെയുള്ള ഭാഗങ്ങളിൽ സ്മിത്ത് സൗണ്ട് , കെയ്ൻ ബേസിൻ , കെന്നഡി ചാനൽ , ഹാൾ ബേസിൻ , റോബ്സൺ ചാനൽ എന്നിവയും ഉൾപ്പെടുന്നു.
1962-64 കാലത്ത് ഏകദേശം 20 x 10 കിലോമീറ്റർ വ്യാസമുള്ള ഒരു ഭീമൻ ഹിമ ദ്വീപ് ലിങ്കൺ കടലിൽനിന്നു ദക്ഷിണഭാഗത്തേയ്ക്ക് നാരെസ്, ഡേവിസ് കടലിടുക്കുകൾ വഴി അറ്റ്ലാന്റിക് സമുദ്രം ലക്ഷ്യമാക്കി ( ലാബ്രഡോർ കടൽ ) നീങ്ങിയിരുന്നു.
നരേസ് കടലിടുക്കിന് വടക്കുഭാഗത്തുനിന്ന് ബ്യൂഫോർട്ട് ഗൈറിനാൽ ഉദ്ദീപനം ലഭിക്കുന്ന ഏതാണ്ട് സ്ഥിരമായ ഒരു സമുദ്രജലപ്രവാഹമുളളതിനാൽ തെക്കുനിന്നുള്ള കപ്പലുകൾക്ക് ഇവിടം മുറിച്ചുകടക്കൽ ബുദ്ധിമുട്ടേറിയതാണ്.
ബ്രിട്ടീഷ് നാവിക ഉദ്യോഗസ്ഥനായിരുന്ന ജോർജ് സ്ട്രോംഗ് നാരെസിന്റെ ബഹുമാനാർത്ഥം നൽകപ്പെട്ട ഈ പേര് 1964 ൽ ഡാനിഷ്, കനേഡിയൻ സർക്കാരുകൾ അംഗീകരിച്ചിരുന്നു.
കടലിടുക്കും അയൽ ജലഭാഗങ്ങളും പൊതുവേ കപ്പൽ ഗതാഗതത്തിന് ഭീഷണിയാണ്.
ഓഗസ്റ്റ് മാസത്തിൽ, സാധാരണയായി ഐസ്ബ്രേക്കറുകൾ ഇതു വഴി സഞ്ചരിക്കാറുണ്ട്.
1948 നു മുൻപ് കെയ്ൻ ബേസിനു വടക്കോട്ട് 5 കപ്പലുകൾ മാത്രം വിജയകരമായി സഞ്ചരിച്ചതായി രേഖപ്പെടുത്തിയിട്ടുണ്ട്.
2009 ൽ ആർട്ടിക് സൺറൈസ് എന്ന കപ്പൽ നടത്തിയ സഞ്ചാരമാണ് ജൂൺ മാസത്തെ ആർട്ടിക്ക് സമുദ്രത്തിലേക്കുള്ള അറിയപ്പെടുന്ന ആദ്യ പ്രവേശനം.
കടലിടുക്കിന്റെ പരിധിയിൽ സ്ഥിതിചെയ്യുന്ന ഒരു ചെറിയ ദ്വീപായ ഹാൻസ് ഐലന്റിനുമേൽ ഡെന്മാർക്കും ( ഗ്രീൻലാന്റിന് വേണ്ടി), കാനഡയും ഒരുപോലെ അവകാശവാദമുന്നയിക്കുന്നു.
പതിമൂന്നാം നൂറ്റാണ്ടിന്റെ ആദ്യകാലത്തുതന്നെ തൂൾ ജനങ്ങൾ ആളുകൾ നരെസ് കടലിടുക്കിലെത്തിയിരുന്നു.
അവിടെ അവർ വൈക്കിംഗുകൾക്കൊപ്പം വേട്ടയാടൽ, കച്ചവടം തുടങ്ങിയ കൃത്യങ്ങളിൽ വ്യാപൃതരായിരുന്നു.
റൂയിൽ ദ്വീപിൽ തൂൾ സംസ്കാരത്തിന്റെയും വൈക്കിംഗ് സാന്നിധ്യത്തിന്റെയും പുരാവസ്തു അവശിഷ്ടങ്ങൾ കാണാൻ സാധിക്കുന്നു.
നാരായൺഹിതി കൊട്ടാരം ഇംഗ്ലീഷ് വിലാസം https://ml.wikipedia.org/wiki/Narayanhity_Palace
നേപ്പാൾ രാജകുടുംബത്തിന്റെ ഔദ്യോഗിക വസതിയായിരുന്നു നാരായൺഹിതി കൊട്ടാരം അഥവാ നാരായൺഹിതി ദർബാർ ( നേപ്പാളി : नारायणहिटी दरवार).
നേപ്പാളിന്റെ തലസ്ഥാനമായ കാഠ്മണ്ഡുവിലാണ് ഈ കൊട്ടാരം സ്ഥിതിചെയ്യുന്നത്.
രാജഭരണകാലത്ത് രാജാവും കുടുംബവും താമസിച്ചിരുന്നതും ഭരണകാര്യങ്ങൾ നിർവ്വഹിച്ചിരുന്നതും ഈ കൊട്ടാരത്തിൽ വച്ചായിരുന്നു.
1963-ൽ മഹേന്ദ്ര രാജാവാണ് ഇപ്പോഴുള്ള കൊട്ടാരം പണികഴിപ്പിച്ചത്.
രാജഭരണം അവസാനിച്ചതോടെ നേപ്പാൾ ഭരണകൂടം കൊട്ടാരം ഏറ്റെടുക്കുകയും ഒരു മ്യൂസിയമാക്കി മാറ്റുകയും ചെയ്തു.
ഇവിടെയുള്ള രാജകീയ വസ്തുക്കളും കെട്ടിടസമുച്ചയങ്ങളും ഉദ്യാനങ്ങളും കാണുവാൻ ധാരാളം വിനോദസഞ്ചാരികൾ എത്തുന്നു.
വാക്കിന്റെ ഉത്ഭവം നാരായൺഹിതി കൊട്ടാരത്തിനു സമീപമുള്ള വിഷ്ണു ക്ഷേത്രം
'നാരായൺ' എന്ന വാക്ക് ഹിന്ദു ദൈവമായ മഹാവിഷ്ണുവിന്റെ മറ്റൊരു പേരാണ്.
കൊട്ടാരത്തിനു സമീപം ഒരു വിഷ്ണു ക്ഷേത്രവുമുണ്ട് .
ജലം പുറത്തേക്കു പോകുന്നതിനുള്ള ഓവുചാലിനെയാണ് നേപ്പാളി ഭാഷയിൽ 'ഹിതി' എന്നുപറയുന്നത്.
കൊട്ടാരത്തിന്റെ കിഴക്ക് വശത്തായി ഒരു ഓവുചാലുണ്ട്.
നേപ്പാളിന്റെ ഇതിഹാസ കഥകളിൽ ഓവുചാലുകൾക്ക് വലിയ പ്രാധാന്യമുണ്ട്.
ചരിത്രം 1920-ലെ പഴയ നാരായൺഹിതി കൊട്ടാരം.
ഇത് 1958-ൽ പൊളിച്ചുമാറ്റി.
നാരായൺ ഹിതി കൊട്ടാരം നിലനിൽക്കുന്ന സ്ഥലത്ത് മുമ്പ് മറ്റൊരു കൊട്ടാരമുണ്ടായിരുന്നു.
നേപ്പാളിന്റെ ആറാമത്തെ പ്രധാനമന്ത്രിയായിരുന്ന ഫത്തേ ജുങ് ഷാ (Fateh Jung Sha)യും കുടുംബവുമാണ് പഴയ കൊട്ടാരത്തിൽ താമസിച്ചിരുന്നത്.
ഷാ ഭരണകാലത്തു തന്നെ കൊട്ടാരം നിലനിൽക്കുന്ന സ്ഥലത്ത് ബസന്യാത് കുടുംബം താമസിച്ചിരുന്നു.
കുടുംബത്തിലെ അവസാന കണ്ണിയായിരുന്ന ദോകാൽ സിങ് ബസന്യാതിന്റെ കൈയിൽ നിന്നാണ് ഈ സ്ഥലം ഫത്തേ ജുംഗ് ഷായ്ക്ക് ലഭിച്ചത്.
1846 സെപ്റ്റംബർ 19-ന് നടന്ന കൂട്ടക്കൊലയിൽ ഫത്തേ ജുംഗ് ഷായും അദ്ദേഹത്തിന്റെ പിതാവ് ചൗധരീയ പ്രാൺ ഷായും കൊല്ലപ്പെട്ടു.
സഹോദരന്മാരെ നാടുകടത്തുകയോ കൊല്ലുകയോ ചെയ്തു.
അതിനുശേഷം രണോഡിപ് സിങ് കുൻവാർ (Ranodip Singh Kunwar) കൊട്ടാരം പിടിച്ചെടുത്തു.
അദ്ദേഹം കൊട്ടാരത്തിന്റെ പല ഭാഗങ്ങളും പുനർനിർമ്മിച്ച് മോഡി കൂട്ടി.
1885-ൽ രണോഡിപ് സിങ്ങിന്റെ അനന്തരവൻമാരായ സുംഷെർ സഹോദരന്മാർ (ഖഡ്ഗ സുംഷെർ, ചന്ദ്ര സുംഷെർ, ഡുംബർ സുംഷെർ) അദ്ദേഹത്തെ വധിച്ച് കൊട്ടാരം സ്വന്തമാക്കി.
അങ്ങനെ നിരവധി രാജാക്കന്മാർ കൊട്ടാരത്തിന്റെ അവകാശികളായിക്കൊണ്ടിരുന്നു.
1885 നവംബർ 22-ന് അധികാരമേറ്റ ബീർ ഷംഷെർ ജുംഗ് ബഹാദൂർ റാണ ഇവിടെ മറ്റൊരു കൊട്ടാരം നിർമ്മിച്ചു.
അദ്ദേഹമാണ് രാജകുടുംബത്തിന്റെ ഔദ്യോഗിക വസതി ഹനുമാൻ ധോക്ക ദർബാറിൽ നിന്നും ഈ കൊട്ടാരത്തിലേക്കു മാറ്റിയത്.
1934-ൽ നേപ്പാളിലും ബീഹാറിലും ഉണ്ടായ ഭൂകമ്പത്തിൽ കൊട്ടാരത്തിന്റെ പല ഭാഗങ്ങൾക്കും കേടുപാടുകൾ സംഭവിച്ചു.
ത്രിഭുവൻ രാജകുമാരന്റെ രണ്ടു പുത്രിമാരും ഈ അപകടത്തിൽ കൊല്ലപ്പെട്ടു.
വാസ്തുശിൽപിയായ സൂര്യ ജങ് ഥാപ്പ കൊട്ടാരത്തിന്റെ കേടുപാടുകൾ പരിഹരിച്ച് ഒരു നടപ്പന്തലും പടിക്കെട്ടും നിർമ്മിച്ചു.
ഇന്നത്തെ കൊട്ടാരം
1963-ൽ മഹേന്ദ്ര രാജാവ് പഴയ കൊട്ടാരം പൊളിച്ചുകളഞ്ഞ് പുതിയതു നിർമ്മിക്കുവാൻ ഉത്തരവിട്ടു.
കാലിഫോർണിയൻ വാസ്തുശിൽപി ബഞ്ചമിൻ പോക്ക് (Benjamin Polk) നേപ്പാളി ശൈലിയിൽ രൂപകൽപ്പന ചെയ്ത കൊട്ടാരത്തിന്റെ നിർമ്മാണം 1969-ൽ പൂർത്തിയായി.
1970 ഫെബ്രുവരി 27-ന് ബീരേന്ദ്ര രാജകുമാരന്റെ വിവാഹവേളയിലാണ് കൊട്ടാരത്തിന്റെ പ്രവേശന ചടങ്ങു നടന്നത്.
52 മുറികളുള്ള നാരായൺഹിതി കൊട്ടാരം 3794 ചതുരശ്രമീറ്റർ വിസ്തൃതിയിൽ വ്യാപിച്ചുകിടക്കുന്നു.
കൊട്ടാരത്തിലെ മുറികളെ 'സദൻ' എന്നാണ് പറയുന്നത്.
നേപ്പാളിലെ ജില്ലകളുടെ പേരാണ് മുറികൾക്കു നൽകിയിരിക്കുന്നത്.
കൊട്ടാരത്തിന്റെ പ്രധാന ഹാളിന് കസ്കി ജില്ല യുടെ പേരു കൊടുത്തിരിക്കുന്നു.
ഇവിടെ രണ്ടു കടുവകളുടെ സമീപം മഹേന്ദ്ര രാജാവും ബീരേന്ദ്ര രാജാവും നിൽക്കുന്ന വിധമുള്ള വലിയ വലിയ പ്രതിമയുണ്ട്.
കസ്കി സദന്റെ മുന്നിലുള്ള ഗൗരിശങ്കർ കവാടത്തിൽ വച്ചാണ് മുമ്പ് പ്രധാനമന്ത്രിമാരുടെ സത്യപ്രതിജ്ഞാ ചടങ്ങു നടന്നിരുന്നത്.
സഭാകാര്യങ്ങൾ ചർച്ച ചെയ്തിരുന്ന ധനുഷ ബൈഠക് ഹാളിലാണ് രാജാവ് ജനങ്ങൾക്കു ദർശനം നൽകിയിരുന്നത്.
കൊട്ടാരത്തിനുള്ളിൽ നേപ്പാൾ ഭരണാധികാരികളുടെയും ഹിന്ദു ദൈവങ്ങളുടെയും ചിത്രങ്ങൾ സ്ഥാപിച്ചിട്ടുണ്ട്.
രത്നക്കല്ലുകൾ കൊണ്ട് അലങ്കരിച്ച സിംഹാസനമാണ് ഇവിടുത്തെ പ്രധാന ആകർഷണം.
1972-ൽ മഹേന്ദ്ര രാജാവ് നാരായൺ ഹിതി കൊട്ടാരം 7 കോടി നേപ്പാളി രൂപയ്ക്ക് സർക്കാരിനു വിട്ടുകൊടുത്തു.
2001-ൽ ഈ കൊട്ടാരത്തിൽ വച്ചാണ് നേപ്പാൾ രാജകുടുംബത്തെ കൂട്ടക്കൊല ചെയ്തത്.
ഈ കൂട്ടക്കൊലയിൽ ബീരേന്ദ്ര രാജാവും കുടുംബവും കൊല്ലപ്പെട്ടു.
2006-ൽ രാജഭരണം അവസാനിക്കുകയും നേപ്പാൾ ഒരു റിപ്പബ്ലിക് രാജ്യമായി മാറുകയും ചെയ്തു.
അവസാനത്തെ ഭരണാധികാരിയായിരുന്ന ഗ്യാനേന്ദ്ര രാജാവിനെ പുറത്താക്കി കൊട്ടാരം സർക്കാർ ഏറ്റെടുത്തു.
27°42′56″N 85°19′12″E ﻿ / ﻿ 27.7156°N 85.3200°E ﻿ / 27.7156; 85.3200
നാരായൻ ഇംഗ്ലീഷ് വിലാസം https://ml.wikipedia.org/wiki/Narayan
മലയാള നോവലിസ്റ്റാണ് നാരായൻ (ജനനം: സെപ്റ്റംബർ 26 1940 മരണം: ആഗസ്റ്റ് 16 2022).
അദ്ദേഹത്തിൻ്റെ ആദ്യ നോവൽ കൊച്ചേരത്തി മികച്ച നോവലിനുള്ള കേരള സാഹിത്യ അക്കാദമി പുരസ്കാരം ഉൾപ്പെടെ മറ്റ് നിരവധി പുരസ്കാരങ്ങൾ നേടിയിട്ടുണ്ട്.
നിരവധി പതിപ്പുകൾ ഇറങ്ങിയിട്ടുള്ള ഈ നോവൽ ഇംഗ്ലീഷ് ഉൾപ്പടെ നിരവധി ഭാഷകളിലേക്ക് മൊഴിമാറ്റുകയും ചെയ്തിട്ടുണ്ട്.
ഇടുക്കി ജില്ലയിലെ കുടയത്തൂർ മലയുടെ അടിവാരത്ത് ചാലപ്പുറത്തുരാമന്റെയും കൊടുകുട്ടിയുടെയും മകനായി 1940 സെപ്റ്റംബർ 26 ന് ജനിച്ചു.
ശരിക്കുള്ള പേര് നാരായണൻ എന്നായിരുന്നു, നാരായൻ എന്ന പേര് സ്കൂൾ പ്രവേശനകാലത്ത് ആരോ തെറ്റി എഴുതിയതാണ്.
പിന്നീട് ആ പേരിൽ തന്നെ തുടർന്നു.
കുടയത്തൂർ ഹൈസ്കൂളിൽ നിന്നും എസ്.എസ്.എൽ.സി. പാസ്സായി.
തപാൽ വകുപ്പിൽ ജോലിയിൽ പ്രവേശിച്ച് 1995-ൽ പോസ്റ്റ്മാസ്റ്ററായി വിരമിച്ചു .
സമൂഹത്തിന്റെ അടിത്തട്ടിലെ സാധാരണ ജനങ്ങളുടെ ജീവിതപ്രശ്നങ്ങൾ ചിത്രീകരിക്കുന്ന നോവലുകളാണ് പ്രധാന സാഹിത്യസംഭാവന.
പ്രകൃതിയോടു മല്ലിട്ടു ജീവിക്കുന്ന കേരളത്തിലെ ആദിവാസി സമൂഹമായ മലയരയന്മാരെക്കുറിച്ച് അനുഭവങ്ങളുടെ വെളിച്ചത്തിൽ എഴുതിയിട്ടുള്ള നോവലാണ് കൊച്ചരേത്തി.
ഈ കൃതിയിലെ ഭാഷാപരമായ പ്രത്യേകതകൾ, പ്രമേയം തുടങ്ങിയവ ഇതിനെ ഗോത്ര നോവൽ എന്ന നിലയിൽ ശ്രദ്ധേയമാക്കി.
മുതുവാന്മാരുടെയും ഊരാളന്മാരുടെയും ജീവിതമാണ് ഊരാളിക്കുടി എന്ന നോവലിലെ പ്രമേയം.
ലളിതവും എന്നാൽ ശക്തവുമാണ് ആവിഷ്കരണരീതി.
നാരായനും ഭാര്യ ലതയ്ക്കും രാജേശ്വരി, സിദ്ധാർഥകുമാർ, സന്തോഷ് നാരായൻ എന്നീ മക്കൾ ഉണ്ട്.
2022 ആഗസ്റ്റ് 16ന് അദ്ദേഹം അന്തരിച്ചു.
കൃതികൾ കൊച്ചരേത്തി , ഈ നോവൽ ദ അരയ വുമൺ എന്ന പേരിൽ ഓക്‌സ്‌ഫോർഡ് യൂണിവേഴ്‌സിറ്റി പ്രസ് ഇംഗ്ലീഷിലേക്ക് മൊഴിമാറ്റി പ്രസിദ്ധീകരിച്ചിട്ടുണ്ട്.
ആദിവാസി സമൂഹമായ മലയരയരെക്കുറിച്ച് ഒരു ആദിവാസി എഴുതിയ ആദ്യത്തെ നോവലായ ഇതിൻ്റെ ഹിന്ദി പരിഭാഷ കേന്ദ്ര സാഹിത്യ അക്കാഡമിയാണ് പുറത്തിറക്കിയത്.
കൂടാതെ എല്ലാ ദക്ഷിണേന്ത്യൻ ഭാഷകളിലേക്കും ഈ കൃതി വിവർത്തനം ചെയ്യപ്പെട്ടിട്ടുണ്ട്.
ഊരാളിക്കുടി ചെങ്ങാറും കുട്ടാളും വന്നലകൾ - നോവൽ നിസ്സഹായന്റെ നിലവിളി (കഥാസമാഹാരം) ഈ വഴിയിൽ ആളേറെയില്ല (നോവൽ) പെലമറുത (കഥകൾ) ആരാണു തോൽക്കുന്നവർ (നോവൽ) തിരസ്കൃതരുടെ നാളെ (നോവൽ) മനസ്സും ദേഹവും കൊണ്ട് ഞാൻ നിന്നെ(നോവൽ) കഥകളില്ലാത്തവർ (നോവൽ സമാഹാരം) *ഒരു ഗോഡ്ഫാദർ ഇല്ലാത്തവൻ്റെ ദുരന്തം
 *കഥകളില്ലത്തവർ
 *ഡിസംബറിൽ പൂക്കുന്ന കൊന്നമരങ്ങൾ
 *ആ മരണം സുതാര്യമല്ല പുരസ്കാരങ്ങൾ കേരള സാഹിത്യ അക്കാദമി പുരസ്കാരം (1999) കൊച്ചരേത്തി (നോവൽ) അബുദാബി ശക്തി അവാർഡ്(1999) തോപ്പിൽ രവി ഫൗണ്ടേഷൻ അവാർഡ് (1999) ഇക്കണോമിസ്റ്റ് ക്രോസ് വേർഡ് ബുക്ക് അവാർഡ് (2011) സ്വാമി ആനന്ദതീർഥ അവാർഡ് (2011) അവലംബം ↑ 1 2 3 1 2 ↑ {{ cite news }} : Check date values in: | accessdate= and | date= ( help ) ↑ ↑ 1 2 3 {{ cite web }} : zero width space character in | first= at position 9 ( help ) ↑ ↑ 1 2 3 4 5 6 1 2 3 Narayan (writer) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാരുവിളകൾ ഇംഗ്ലീഷ് വിലാസം https://ml.wikipedia.org/wiki/Fiber_crops
കാർഷികവിളകളിൽ ഭക്ഷ്യവിളകൾ കഴിഞ്ഞാൽ പ്രമുഖ സ്ഥാനം നാരുവിളകൾക്കാണ്.
വസ്ത്രനിർമ്മാണത്തിനും മറ്റുമായിട്ടാണ് നാരുവിളകൾ കൃഷി ചെയ്യുന്നത്.
പരുത്തി , ചണം , തെങ്ങ് തുടങ്ങിയവയാണ് ഇതിൽ പ്രധാനം.
വസ്ത്രനിർമ്മാണത്തിനുള്ള നൂലുണ്ടാക്കുന്നത് പരുത്തിച്ചെടിയിൽ നിന്നുമാണ്.
പരുത്തിച്ചെടിയിൽ നിന്നും എടുക്കുന്ന പഞ്ഞിയാണ് പിന്നീട് വിവിധ പ്രക്രിയകളിലൂടെ നൂലാക്കി മാറ്റുന്നത്.
ചാക്ക് പോലുള്ള വസ്തുക്കൾ ഉണ്ടാക്കാനാണ് ചണം ഉപയോഗിക്കുന്നത്.
കയറും കയറുൽപ്പന്നങ്ങളും ഉണ്ടാക്കാനായി തെങ്ങിൽ നിന്നും ലഭിക്കുന്ന ചകിരി ഉപയോഗിക്കുന്നു.
അവലംബം ↑ {{ cite book }} : Cite has empty unknown parameters: | coauthors= and | month= ( help )
തുഞ്ചത്തെഴുത്തച്ഛൻ (ജീവചരിത്രം) ഇംഗ്ലീഷ് വിലാസം https://ml.wikipedia.org/wiki/Thunchathezhutahchan:Biography
പുന്നശ്ശേരി നീലകണ്ഠശർമ്മയുടെ ശിഷ്യനായിരുന്ന 'വിദ്വാൻ കുറുവാൻ തൊടിയിൽ ശങ്കരൻ എഴുത്തച്ഛൻ' രചിച്ച് വി. ടി. രാമൻ ഭട്ടതിരിപ്പാട്‌ 1926 ൽ പ്രസിദ്ധീകരിച്ച  പുസ്തകമാണ് തുഞ്ചത്തെഴുത്തച്ഛൻ(ജീവചരിത്രം) മംഗളോദയം പ്രസ്സ്, തൃശ്ശൂർ ആണ് ഈ പുസ്തകം അച്ചടിച്ചത് .
മലയാളത്തിൽ പുസ്തകരൂപത്തിൽ പ്രസിദ്ധീകരിച്ച തുഞ്ചത്തെഴുത്തച്ഛന്റെ ജീവചരിത്രത്തിൽ ആദ്യത്തേതായിരിക്കണം ഈ കൃതി .
മലയാള കവി ആയിരുന്ന കെ.കെ.രാജ ആണ് ഈ കൃതിയുടെ അവതാരിക എഴുതിയിരിക്കുന്നത്.
തുഞ്ചത്തെഴുത്തച്ഛന്റെ ജീവിതത്തിനെക്കുറിച്ചും കൃതികളെക്കുറിച്ചും ലഭ്യമായ എല്ലാ വസ്തുതകളെയും, അവയെക്കുറിച്ച് പണ്ഡിതന്മാരുടെയിടയിലുള്ള വ്യത്യസ്താഭിപ്രായങ്ങളെയും ഗ്രന്ഥകർത്താവ് ഉദ്ധരിക്കുകയും അവയെ യുക്തിപൂർവ്വം വിശകലനം ചെയ്യുകയും ചെയ്തിട്ടുള്ളത് ചരിത്രജിജ്ഞാസുക്കൾക്ക് വളരെയധികം പ്രയോജനം ചെയ്യും.
എഴുത്തച്ഛന്റെ ജീവിതകാലം 1625 -നും 1725 -നും ( കൊല്ലവർഷം 700-നും 800-നും) മദ്ധ്യേയായിരുന്നു എന്ന അഭിപ്രായത്തിനെയാണ് ഗ്രന്ഥകാരൻ സ്വീകരിക്കുന്നത് .
അവലംബം ↑ ↑ ↑ {{ cite web }} : Check date values in: | archivedate= ( help )
തുടി കടുംതുടി
ഒരു കേരളീയ തുകൽ വാദ്യമാണ് തുടി .
ഏകദേശം ഉടുക്കിന്റെ ആകൃതിയാണിതിന് എങ്കിലും അതിനെക്കാൾ അല്പം വലിപ്പം കൂടിയതുമാണ്‌.
രണ്ട് വശത്തും തുകൽ പൊതിഞ്ഞിരിക്കും.
ഇടയ്ക്കപോലെ ചുമലിൽ തൂക്കിയിടുകയും ചെയ്യുന്ന്.
ഒരു വശത്ത് കോലുകൊണ്ട് തട്ടിയാണ് തുടി വായിക്കുന്നത്.
ഇരുവശത്തുമുള്ള തുകൽ വട്ടങ്ങളെ കോർത്തുകെട്ടിയ ചരടിൽ, ഇടുങ്ങിയ മധ്യഭാഗത്ത് അമർത്തുമ്പോൾ ശബ്ദത്തിന്‌ വ്യത്യാസം ഉണ്ടാകുന്നു.
പൂതം‍ , തിറയാട്ടം തുടങ്ങിയ നൃത്തരൂപങ്ങൾക്കാണ്‌ തുടി ഉപയോഗിക്കുന്നത്.
ഇതിൽ പൂതത്തിന്റെ ചുവടുകൾക്ക് അനുസരിച്ച് പലരീതിയിൽ കൊട്ടുന്നു.
കുറുന്തുടി, നെടുന്തുടി, കടുന്തുടി തുടങ്ങിയവ തുടിയിലെ ചില രൂപങ്ങളാണ്‌.
തുഞ്ചത്തെഴുത്തച്ഛൻ മലയാളസർവകലാശാല ഇംഗ്ലീഷ് വിലാസം https://ml.wikipedia.org/wiki/Thunchath_Ezhuthachan_Malayalam_University സർവകലാശാലയുടെ പുതിയ കെട്ടിടം
മലയാളത്തിനു വേണ്ടി ഒരു സർവകലാശാലയല്ല; മലയാളത്തിൽ ഒരു സർവകലാശാലയാണ് മലയാള സർവകലാശാല.
ലോകത്തെ സമസ്ത വിജ്ഞാനങ്ങളും  മലയാളഭാഷയിൽ പഠിക്കുന്നതിനും മലയാളഭാഷയിൽ അറിവുൽപ്പാദിപ്പിക്കുന്നതിനും അങ്ങനെ മലയാളിക്ക് ആത്മവിശ്വാസം വളർത്തിയെടുക്കുന്നതിനുമാണ് തുഞ്ചത്ത് എഴുത്തച്ഛൻ മലയാളസർവകലാശാല .
മലയാളസർവകലാശാല, മലയാളം സർവകലാശാല എന്നും അറിയപ്പെടുന്നു.
ഭാഷാശാസ്ത്രം, സാഹിത്യം, സാഹിത്യരചന, ' സംസ്കാരപൈതൃകം, മാധ്യമപഠനം, ചലച്ചിത്രപഠനം, സോഷ്യോളജി, വികസന പഠനം, ചരിത്രം, പരിസ്ഥിതി പഠനം (എം.എ യും എം.എസ്.സിയും) വിവർത്തനപഠനം തുടങ്ങി പതിനൊന്ന് ബിരുദാനന്തര ബിരുദ കോഴ്സുകൾ.
എം. എ മുതൽ പി എച്.ഡി വരെ മലയാള മാധ്യമത്തിൽ.
ഈ വിഷയങ്ങളിലെല്ലാം യു.ജി.സിയുടെ നെറ്റും ജെ.ആർ.എഫും  നേടി ധാരാളം വിദ്യാർഥികൾ.
2012 നവംബർ 1നു കേരള മുഖ്യമന്ത്രി ഉമ്മൻ ചാണ്ടി ആണ് മലയാളസർവകലാശാല ഉദ്ഘാടനം ചെയ്തത്.
കേരളത്തിലെ മുൻ ചീഫ് സെക്രട്ടറി കെ. ജയകുമാർ ആണ് മലയാളസർവകലാശാലയുടെ ആദ്യത്തെ വൈസ് ചാൻസലറായി നിയമിതനായത്.
2017 നവമ്പർ 1 ന് രണ്ടാമത്തെ വൈസ് ചാൻസലറായി ഡോ. ഉഷാ ടൈറ്റസ് സ്ഥാനമേറ്റെടുത്തു.
2018 മുതൽ 2023 വരെ ഡോ.അനിൽ വള്ളത്തോൾ വൈസ് ചാൻസലറായിരുന്നു.
2023 ജൂൺ മുതൽ ഡോ .
എൽ സുഷമയെ മലയാളസർവകലാശാലയുടെ വൈസ് ചാൻസലറായി നിയമിച്ചു.
മലയാളസർവകലാശാലയുടെ സാമാന്യലക്ഷ്യങ്ങൾ മലയാളഭാഷയുടെയും സാഹിത്യത്തിൻറെയും കേരള സംസ്കാരത്തിൻറെയും പഠനം കൂടുതൽ ആഴമുള്ളതും പ്രസക്തവുമാക്കുക.
ഉന്നത നിലവാരം പുലർത്തുന്ന ബിരുദാനന്തര ബിരുദ കോഴ്സുകൾ നടത്തുക.
സാംസ്കാരിക - ബൗദ്ധിക സാംഗത്യമുള്ള കർമപദ്ധതികൾ ആരംഭിക്കുക.
സുപ്രധാന മേഖലകളിൽ ഗവേഷണം പ്രോത്സാഹിപ്പിച്ച് ജ്ഞാനോൽപാദനം നടത്തുക.
ഉന്നതനിലവാരം പുലർത്തുന്ന വൈജ്ഞാനിക ഗ്രന്ഥങ്ങളും, ജേണലുകളും പ്രസിദ്ധീകരിക്കുക.
സമകാലിക വൈജ്ഞാനിക വ്യാവഹാരിക ആവശ്യങ്ങൾ നിറവേറ്റുന്നതിന് മലയാളഭാഷയെ സജ്ജമാക്കുക.
മലയാളത്തിലെ പ്രധാനപ്പെട്ട സാഹിത്യകൃതികൾ മറ്റു ഇന്ത്യൻ ഭാഷകളിലേയ്ക്കും വിദേശഭാഷകളിലേക്കും വിവർത്തനം ചെയ്യാനുള്ള പരിപാടികൾ പ്രോത്സാഹിപ്പിക്കുക.
കമ്പ്യൂട്ടർ - ഇൻറെർനെറ്റ്‌ ഉപയോഗത്തിന് പൂർണമായി വഴങ്ങുന്ന ഭാഷയാക്കി മലയാളത്തെ വളർത്താനുതകുന്ന പഠനങ്ങളും, ഗവേഷണങ്ങളും കർമപദ്ധതികളും എറ്റെടുക്കുക.
സമാന പ്രവർത്തനങ്ങൾ നടത്തുന്ന സ്ഥാപനങ്ങളുമായി സഹകരിച്ച് ഈ ലക്ഷ്യങ്ങൾ നേടാനായി പ്രവർത്തിക്കുക.
മലയാളഭാഷയുടെയും സാഹിത്യത്തിൻറെയും കേരളസംസ്കാരത്തിൻറെയും സർവതോമുഖമായ വികസനത്തിനും ആഗോള വ്യാപനത്തിനും പ്രേരകമായ പ്രവൃത്തികൾ ഏറ്റെടുക്കുക.